NaiveNeuron/SloPal huggingface dataset:
Podmanický, Ján, poslanec NR SR (2012-08-06):
Ďakujem pekne za slovo. Vážený pán predseda, dajte, prosím, hlasovať o uznesení, ktoré som predložil a ktorým Národná rada Slovenskej republiky na návrh vlády Slovenskej republiky súhlasí s prerokovaním vládneho návrhu zákona, ktorým s mení a dopĺňa zákon o sociálnom poistení v skrátenom legislatívnom konaní s tým, že prvé, druhé a triete čítanie sa uskutoční na 6. schôdzi Národnej rady Slovenskej republiky.
P. Farkas, poslanec: (2002-06-18):
M. Andel, podpredseda NR SR: Ďakujem. Dámy a páni, otváram rozpravu o tomto bode nášho rokovania. Keďže som nedostal žiadnu písomnú prihlášku do rozpravy, pýtam sa, kto sa hlási ústne. Ak nikto, uzatváram možnosť podania ústnych prihlášok do rozpravy. Zároveň prerušujem rokovanie o tomto bode nášho programu. Pokračovať budeme hlasovaním, preto žiadam všetkých poslancov, ktorí sú mimo rokovaciu miestnosť, aby sa dostavili do rokovacej miestnosti na hlasovanie. Zároveň odovzdávam vedenie schôdze kolegovi, podpredsedovi Bugárovi. Pán kolega, nech sa páči.
Hrnčiar Andrej, podpredseda NR SR (2019-09-19):
Páni poslanci, poprosím vás, upokojte sa.
Dvořák, Oskar, poslanec NR SR (2023-12-12):
Ďakujem za slovo. Pán poslanec Matovič spomínal taký extenzívny zoznam toho, že ako sa zvyšujú poplatky, ale ja si dovolím tvrdiť, že v skutočnosti je ten problém s rozpočtom trošku inší. Tento rozpočet a táto vláda nám berie budúcnosť dvakrát. Prvýkrát je to tým, že nám tu budúcnosť prejedajú, a to sú presne tie veci, o ktorých sme sa tu rozprávali. Odoberajú napríklad dôchodky budúcim dôchodcom, to je to devastovanie II. piliera. Máme tu plošné hypotéky, ktoré nám tu budú teda bez rozdielu, či niekto zarába 10-tisíc eur alebo či niekto zaráta tisíc eur, budeme dotovať všetkých. Rovnako energetická pomoc, je jedno, či si niekto ide vyhrievať bazén, nabíjať Teslu alebo niečo iné. Dáme to plošne všetkým. To je prvé. Táto vláda nám ide prejedať budúcnosť. Ale tá druhá vec, čo, čo teda by som dával za vinu aj predošlým vládam, je, že táto vláda a tento rozpočet nám aj zahadzuje budúcnosť, lebo tie peniaze, ktoré nám prejedia, ich stratíme raz, že nám zmiznú z toho rozpočtu. Ale druhýkrát ich nemáme zainvestované do tých správnych rozpočtových priorít. Ja by som napríklad povedal, rozprávali to tu viacerí predrečníci, spomeniem napríklad školstvo, školstvo dlhodobo zanedbávané, platy učiteľov, keď chceme mať najlepšie deti vzdelané, mali by sme mať vyššie platy učiteľov. Zdravotníctvo. Zdravotníctvo, stále som tu rozprával, rozprával tu veľakrát o tom, ako zaostávame v tých investíciách do zdravotníctva. My sme jedna z krajín, ktorá do toho zdravotníctva dáva najmenej. Štát namiesto toho, aby zainvestoval do zdravotníctva a neplatil len 50 eur za jedného človeka alebo napríklad, aby platil viac, napríklad ako Česi majú 80 eur na jedného svojho poistenca, tak my si radšej povieme, že ideme teda platiť vyhrievanie bazénov, Tesiel alebo zaplatíme tu hypotéky všetkým. Čiže ja to zopakujem na záver. Táto vláda nám prejedá budúcnosť, míňa peniaze, ktoré nám budú chýbať a druhá, zahadzuje nám budúcnosť tým, že neinvestuje do dôležitých vecí, ako je školstvo alebo aj zdravotníctvo.
P. Hrušovský, predseda NR SR: (2003-10-24):
Pán minister, chcete sa vyjadriť k rozprave. Nech sa páči. Nevyrušujte, páni!
P. Paška, predseda NR SR: (2009-02-11):
Hlasujeme. (Hlasovanie.) 137 prítomných, 77 za, 12 proti, 42 sa zdržalo, 6 nehlasovali. Aj tento bod sme schválili.
Figeľ, Ján, podpredseda NR SR (2012-11-29):
Ďakujem pekne. Ďalším, predpokladám, dnes posledným rečníkom v rozprave je pán poslanec Ľubomír Petrák. Nech sa páči.
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 140 poslancov, za 55, proti 14, zdržalo sa 67, nehlasovali 4. Konštatujem, že Národná rada sa uzniesla, že nebude pokračovať v rokovaní o návrhu zákona . Ďalej budeme hlasovať o bode 78 programu. Je to prvé čítanie o návrhu poslanca Tarabu na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, tlač 1151. Prosím spravodajcu z výboru pre pôdohospodárstvo a životné prostredie poslanca Filipa Kuffu, aby uviedol hlasovanie. Nech sa páči, pán poslanec, máte slovo. (Hlasovanie o návrhu poslanca Národnej rady Slovenskej republiky Tomáša Tarabu na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov , tlač 1151.)
Nemky, Martin, poslanec NR SR (2018-10-23):
Ďakujem. Vážená pani predsedajúca, vážené panie poslankyne, páni poslanci, dovoľte, aby som vás informoval o prerokovaní vládneho návrhu zákona vo výboroch Národnej rady. Národná rada uznesením č. 1334 z 12. septembra 2018 pridelila vládny návrh zákona, ktorým sa dopĺňa zákon č. 40/1964 Zb. Občiansky zákonník v znení neskorších predpisov, na prerokovanie ústavnoprávnemu výboru a výboru pre hospodárske záležitosti. Ako gestorský určila ústavnoprávny výbor a určila aj lehoty na prerokovanie návrhu zákona vo výboroch. Poslanci Národnej rady, ktorí nie sú členmi výborov, ktorým bol návrh zákona doručený aj pridelený, neoznámili v určenej lehote gestorskému výboru žiadne stanovisko. Výbory, ktorým bol vládny návrh zákona pridelený, ho prerokovali a odporúčali ho schváliť. Z uznesení výborov vyplýva jeden doplňujúci návrh s odporúčaním gestorského výboru schváliť. Gestorský výbor taktiež odporúča Národnej rade vládny návrh zákona schváliť ako celok, a to v znení doplňujúceho návrhu. Spoločná správa výborov o prerokovaní vládneho návrhu zákona (tlač 1062a) bola schválená uznesením ústavnoprávneho výboru č. 459 zo 16. októbra 2018. Týmto uznesením ma výbor ako spoločného spravodajcu poveril, aby som na schôdzi Národnej rady informoval o výsledku rokovania výborov a pri rokovaní o návrhu zákona predkladal návrhy v zmysle príslušných ustanovení zákona o rokovacom poriadku Národnej rady. Pani predsedajúca, otvorte, prosím, rozpravu.
J. Ivančo, poslanec: (2007-11-30):
A druhá vec, ktorá je v rozpočet skrytá, je tá, že peniaze, ktoré sa síce tvária, že sú na kultúru, v skutočnosti na kultúru nie sú. Tie peniaze sú na developerské projekty a na to, že ministerstvo kultúry sa tiež zmení na realitnú kanceláriu, pretože tam je 0,8 mld. na budovu STV, a to nie je živá kultúra, pán kolega. Ďakujem pekne.
Grendel, Gábor, podpredseda NR SR (2022-11-08):
Hlasujeme o pozmeňujúcom návrhu pána poslanca Kyselicu. Prosím, prezentujme sa a hlasujme. (Hlasovanie.) Prítomných 135 poslancov, za 109, proti nikto, zdržalo sa 24, nehlasovali 2. Konštatujem, že pozmeňujúci návrh pána poslanca Kyselicu sme schválili.
Pellegrini, Peter, predseda NR SR (2015-03-19):
Ďakujem pekne. Neevidujem žiadne faktické poznámky na vaše vystúpenie. Vyhlasujem všeobecnú rozpravu za skončenú. Pýtam sa, pán navrhovateľ, či chcete zaujať stanovisko. (Reakcia navrhovateľa.) Nech sa páči.
Antošová, Eva, poslankyňa NR SR (2019-03-26):
Ďakujem pekne, ja len toľko k pánovi kolegovi poviem, že práve v tomto zákone sa upravuje aj tá možnosť alebo teda ten systém kontrol, ten ktorý nebol doteraz dobrý, alebo nebol regulárny, tak práve v tomto zákone sa, tieto kontrolné orgány sú nasmerované tak, aby nedochádzalo práve k tomu, o čom vy hovoríte. Ja neviem, či hovoríme o tom istom zákone. A ešte, prosím vás, na začiatku ste aj vy vtedy vytkli buď protiústavnosť, alebo teda hovoríte o tom, že zákon má ustanovenia, ktoré sú proti Ústave Slovenskej republiky. Ja len toľko chcem povedať, že ja som preto aj navrhla, že budeme hlasovať alebo teda chcem, aby sme hlasovali tak, že vyhovieme pripomienke pána prezidenta k bodu 3 a 7 práve preto, aby ten zákon nebol retroaktívny. A čo sa týka aj tohoto, naznačujete, že teda som nejaká nespokojná s tým, že pán prezident vrátil zákon, ale ja som rozhorčená nie sama za seba, ja som rozhorčená práve za tých slovenských potravinárov a poľnohospodárov. Ďakujem.
Glváč, Martin, podpredseda NR SR (2018-06-22):
Prerušujem rokovanie o tomto bode programu. Tým pádom vyčerpali sme všetky body programu tejto schôdze a podľa dohody spred včera, zo včera musím oznámiť, že prerušujem schôdzu do pondelka do 17. hodiny, kedy bude hlasovanie. Prajem vám pekný víkend. (Prerušenie rokovania o 11.31 hodine.)
Blanár, Juraj, podpredseda NR SR (2023-02-17):
Pán poslanec Pročko s faktickou poznámkou. (Ruch v sále.) Poprosím o pokoj v rokovacej sále. Nech sa páči, pán poslanec.
S. Kahanec, poslanec: (2007-03-27):
No a treba mať aj odvahu zaujať postoje aj vtedy, keď napríklad v roku 1999 bolo potrebné rozhodnúť o riešení problému genocídy na bezbranných. A dôstojnosť a ochrana predsa patrí každej ľudskej bytosti, nielen tej, ktorá sa mi páči, ale každej ľudskej bytosti a o to viac tým, ktorým sa ubližuje, a to už nehovorím o tých, ktorí sú zabíjaní a vraždení. A na záver, keď ste hovorili o tom, že je tu vytvorený priestor na korektnú diskusiu, tak doplním, škoda, že tu nie je priestor na konsenzus, ktorý bol vyslovene pripravený aj zo strany opozície a bol priestor na podporu deklarácie, ktorú predložila SNS. Zmarili sme si vlastnú šancu, aby sme spoločne podporili úplne jasnú a zreteľnú deklaráciu. Nielen strany koalície, ale aj strany opozície.
Laurenčík, Milan, podpredseda NR SR (2020-06-05):
Ďakujem. Chce sa vyjadriť k rozprave spravodajkyňa? Nie. Konštatujem, že sme skončili tento bod a prerušujem rokovanie o tomto bode programu. Teraz pristúpime k prvému čítaniu o vládnom návrhu zákona, ktorým sa dopĺňa zákon č. 461/2003 z. z. o sociálnom poistení v znení neskorších predpisov a ktorým sa dopĺňa zákon č. 311/2001 Z. z. Zákonník práce v znení neskorších predpisov . Vládny návrh zákona je uverejnený ako tlač 132. Návrh na jeho pridelenie na prerokovanie výborom je v rozhodnutí č. 125. Prosím pána ministra práce, sociálnych vecí a rodiny Slovenskej republiky, pána Milana Krajniaka, aby vládny návrh zákona uviedol. Pán minister, máte slovo.
P. Hrušovský, predseda NR SR: (2005-12-07):
Teraz poprosím pána predsedu Najvyššieho kontrolného úradu, aby Národnej rade predložil stanovisko Najvyššieho kontrolného úradu Slovenskej republiky k návrhu štátneho rozpočtu na rok 2006 , ktoré ste dostali ako tlač 1375. Pán predseda, nech sa páči, máte slovo. Pán poslanec Maxon. M. Maxon, poslanec: Ďakujem pekne, pán predseda. Pán predseda, chcem sa pridať k vám v súvislosti s výzvou, aby sme sa v rokovacej sále správali tak, že prerokúvame zákon roka. Chcel by som vás poprosiť, aby ste upozornili predovšetkým poslancov a členov vlády, ktorí si tu vybavujú svoje stránky. Rokujeme, dámy a páni, o návrhu zákona o štátnom rozpočte na rok 2006. Určite nebolo príjemné ani ministrovi financií rozprávať samému pre seba alebo pre jedného, alebo dvoch poslancov.
Lipšic, Daniel, poslanec NR SR (2016-04-19):
Ja len stručne na pána poslanca Beblavého, lebo on tu je ako pokazený gramofón, opakuje väčšinou to isté. Viete... Pardon, Bublavý, Bublavý. Práve naopak, mnohé kauzy, ktoré ste spomenuli, sa práveže, ktoré sa týkali aj našej vlády, vyšetrili. Aj platinové sitká. Pokiaľ viem, tak sú právoplatne odsúdení. Ten problém nie je, pán poslanec Bublavý, teraz hovorím ja, nie je v tom, že nie sú kauzy, ale že sa vyšetrujú, a tí, ktorí ich spáchajú, idú pred súd. Koľko káuz organizovaného zločinu, koľko káuz korupcie bolo vyriešených? A Gorilu sme začali vyšetrovať ešte hneď po nástupe vlády. A viete, kto, viete, kto to stopol nakoniec? Pán Trnka, námestník generálneho prokurátora. Jeho list je verejne známy. Pán Bublavý, vy ste vtedy v parlamente boli. Za koho ste hlasovali na generálneho prokurátora? Vy máte tú odvahu tu rozprávať o Gorile? Sa spamätajte! Vy ste za Trnku hlasoval. Teraz hovorím ja... (Prerušenie vystúpenia predsedajúcou.)
Ďuriš Nicholsonová, Lucia, podpredsedníčka NR SR (2019-04-02):
Kolegyne, kolegovia, máme štyri minúty do 11. hodiny, kedy máme ohlásené hlasovanie. Samozrejme, pán poslanec Sopko, nebudem vám rozbíjať váš diskusný príspevok, takže vyhlasujem štvorminútovú prestávku a pripravíte sa na hlasovanie. Ďakujem pekne. (Prestávka.) (Po prestávke.)
P. Pelegrini, poslanec: (2008-06-19):
Návrh zákona bol doručený poslancom v zákonom ustanovenej pätnásťdňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v Legislatívnych pravidlách. Zo znenia návrhu zákona je zrejmý účel navrhovanej úpravy. Osobitná časť dôvodovej správy obsahuje odôvodnenie jednotlivých ustanovení návrhu. Navrhované doplnenie podľa dôvodovej správy má opäť vyriešiť stav, ktorý vznikol novelou zákona o miestnych daniach a miestnom poplatku za komunálne odpady a drobné stavebné odpady. Miestne komunikácie sú vo vlastníctve a správe obcí a nemožno spájať všeobecné užívanie podľa § 6 zákona č. 135/1961 Zb. o pozemných komunikáciách (cestný zákon) v znení neskorších predpisov s výberom poplatkov za parkovanie. Úhrada za užívanie vymedzených úsekov diaľnic, ciest pre motorové vozidlá a ciest I. triedy je v súlade so Smernicou Európskeho parlamentu a Rady 2006/38 ES zo 17. mája 2006, ktorou sa mení a dopĺňa Smernica 1999/62 ES zo 17. júna 1999 o poplatkoch za užívanie určitej dopravnej infraštruktúry ťažkými nákladnými vozidlami. Výška úhrady nesmie prevýšiť minimá a maximá stanovené v prílohe 2 tejto smernice a je prísne sledovaná Európskou komisiou. Táto úprava sa preto javí ako nevhodná, pretože chce navrhnúť, aby tak, ako je spoplatnené využívanie úsekov diaľnic, ciest rýchlostných a ciest I. triedy, sa analogicky spoplatňovalo aj použitie miestnych komunikácií. Preto v zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. b) rokovacieho poriadku na tom, že nebude pokračovať v rokovaní o tomto návrhu zákona. Pre istotu však, ak by náhodou toto moje odporúčanie neprešlo, v súlade s rozhodnutím predsedu Národnej rady navrhujem, aby v prípade, že Národná rada postúpi zákon do druhého čítania, návrh zákona prerokovali nasledovné výbory: ústavnoprávny výbor, výbor pre financie, rozpočet a menu, výbor pre hospodársku politiku a výbor pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 4. septembra 2008 a v gestorskom výbore do 5. septembra 2008. Pán predsedajúci, prosím, otvorte všeobecnú rozpravu.
B. Bugár, podpredseda NR SR: (2005-12-13):
Otváram rozpravu a pýtam sa, či sa hlási niekto ústne do rozpravy, nakoľko som nedostal písomné prihlášky do rozpravy. Konštatujem, že nie je to tak. Končím možnosť prihlásiť sa do rozpravy. Vyhlasujem rozpravu za skončenú. A prerušujem rokovanie o tomto bode programu. Vážené panie poslankyne, vážení páni poslanci, vyzývam vás, aby ste zaujali svoje miesta v rokovacej sále, pristúpime k jednotlivým hlasovaniam. Vyzývam poslancov za klub SDKU, aby sa vrátili  do rokovacieho priestoru, aby sme mohli pristúpiť k hlasovaniam. Pristúpime k hlasovaniam najprv k tlači 1330, čo je návrh poslankyne Národnej rady Slovenskej republiky Márie Demeterovej na vydanie zákona, ktorým sa mení a dopĺňa zákon č. 726/2004 Z. z. o poskytnutí jednorazového peňažného príspevku osobám zaradeným v rokoch 1948 až 1954 do vojenských táborov nútených prác a pozostalým manželkám po týchto osobách . Pani poslankyňa Sabolová, nech sa páči, môžete uviesť jednotlivé hlasovania.
Hrnčiar, Andrej, podpredseda NR SR (2016-04-19):
Nech sa páči, pán poslanec Matovič.
Kazda, Radovan, poslanec NR SR (2022-06-16):
Pán prenasledovaný disident, to je ako veľké šťastie pre tento parlament, že sa hneď prejavíte, po prejave tradične zdekujete, možno že teda ešte vydržíte aj nejaké tie faktické, ale predpokladám, že ako tradične sa zdekujete, ale ako pre tento parlament, pre úroveň toho parlamentu to je naozaj veľmi významná záležitosť. Ja pevne verím, že v tom zotrváte. No takže, rozumiem tomu správne, objasnite mi to, prosím vás, aj teda za klub celý, takže vy prihlásite kovaného boľševika za, že má prezentovať za klub stanoviská, respektíve argumenty pre vyslovenie nedôvery Richardovi Sulíkovi a on tuto, teda vystúpite a hneď v prvej, druhej vete poviete, že vy vlastne nejdete hovoriť o Richardovi Sulíkovi, ale idete vy hovoriť o spoločenskej situácii na Slovensku. Takže ako úplne seriózne, že viete o čom rokujeme, hej? Viete o čom rokujeme? A vy vlastne celý čas sa venujete nejakej vnútropolitickej situácii svojím tým šarmantným spôsobom, že absolútne netriafate žiadny argument. No ja neviem teda, chcel by som vás požiadať, možno, že si to tam nejako aj skonzultujte v klube vašom, že naozaj posielať proste kovaného boľševika, ktorý proste zjavne nevie nič o kríze ropnej, čím bola spôsobená, zjavne nevie, čo spôsobuje regulácia ceny ropy, že to vedie práve že naopak k akútnemu nedostatku a tak ďalej. No, čo na to povedať? Na boľševika sa ťažko reaguje.
Pročko, Jozef, poslanec NR SR (2024-02-27):
No apelovať na poslancov koalície je ako naozaj hádzať hrach na stenu. A ten hrach je ešte aj tvrdý, takže sa dobre odráža od ich steny. Ja viem, že každý jeden z poslancov koalície vie, čo je dobré. Som hlboko presvedčený, že každý jeden z nich má v sebe aj dobro, aj zlo. Je len na nich, ktorú z týchto dvoch vlastností nechajú v sebe prerásť, či to dobro, alebo to zlo. Každý jeden z nich podľa mňa vie, že tieto premlčacie doby, a nielen tieto premlčacie doby, ale aj celý ten zákon je ušitý pre obvinených zločincov zo Smerohlasu. Ja som hlboko presvedčený, že každý jeden z koaličných poslancov vie, že Susko na príkaz Fica ušil tento zákon s obvinenými, tento zákon písali obvinení ľudia. A keď toto si uvedomí každý jeden Slovák, že tento zákon písali tí obvinení, ktorým tento zákon umožňuje, aby sami seba amnestovali, tak každý jeden normálny človek si povie, veď to je odporné, to je svinstvo. Tak keď každý jeden z týchto koaličných poslancov, ktorý má svedomie, o tomto vie, tak nemôže dopustiť, aby takéto svinstvo tu prešlo. Oni to dopustili. Ty si ich vyzýval, Igor, a apeloval si na nich. Na čo si apeloval, keď už toto svinstvo potvrdili? Každý jeden z nich má svoje rodiny.
P. Paška, predseda NR SR: (2008-12-02):
Chcete reagovať? Nech sa páči, pán Lipšic, vaša reakcia.
Hrušovský, Pavol, predseda NR SR (2011-10-21):
Hlasujeme. (Hlasovanie.) 145 prítomných, 79 za návrh, 59 proti, 7 sa zdržalo. Národná rada Slovenskej republiky návrh zákona schválila. Poprosím vás, pani poslankyňa, aby ste ako poverená spravodajkyňa k prerokovávanej správe o poľnohospodárstve a potravinárstve Slovenskej republiky predložili Národnej rade návrh uznesenia k prerokovávanému bodu programu.
B. Bugár, podpredseda NR SR: (2006-02-02):
(Hlasovanie.) Prítomných je 137 poslancov, za 62, proti 32, zdržalo sa 41, nehlasovali 2. Návrh sme neschválili.
Šimečka, Michal, podpredseda NR SR (2024-04-23):
Ďakujem veľmi pekne a prerušujem rokovanie o tomto bode programu. A pristúpime teraz k druhému čítaniu o vládnom návrhu zákona o ochrane spotrebiteľa a o zmene a doplnení niektorých zákonov. Je to tlač 53 a spoločná správa výborov má tlač 53a. Poprosím teraz podpredsedníčku vlády a ministerku hospodárstva pani Denisu Sakovú, aby vládny návrh zákona odôvodnila. Prosím, máte slovo a poprosím kolegov o ticho. (Rokovanie v druhom čítaní o vládnom návrhu zákona o ochrane spotrebiteľa a o zmene a doplnení niektorých zákonov , tlač 53.)
P. Hrušovský, predseda NR SR: (2003-06-27):
Pán poslanec Mikuš, nech sa páči, uveďte návrh uznesenia a pristúpime k hlasovaniu.
Laurenčík, Milan, podpredseda NR SR (2021-02-04):
Ďakujem veľmi pekne. (Krátka pauza. Telefonovanie predsedajúceho služobným telefónom.) Vážené pani poslankyne, vážení páni poslanci, na základe rozhodnutia Národnej rady o skrátenom legislatívnom konaní sme teraz mali pristúpiť k prvému čítaniu o vládnom návrhu zákona, ktorým sa mení a dopĺňa zákon č. 45/2011 Z. z. o kritickej infraštruktúre v znení neskorších predpisov a ktorým sa menia a dopĺňajú niektoré zákony. Ale keďže tu nemáme pána podpredsedu vlády a ministra hospodárstva Slovenskej republiky Richarda Sulíka, tento návrh odkladáme na neurčito. Teraz by malo nasledovať rokovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov. Návrh vlády je pod tlačou 424. Mám informáciu, že pán podpredseda vlády a minister financií Slovenskej republiky sa nachádza v Národnej rade, preto by som ho poprosil, aby prišiel vládny návrh odôvodniť. Pokiaľ sa dostaví do sály, vyhlasujem krátku prestávku. (Krátka prestávka.) (Po prestávke.)
Žiga, Peter, podpredseda NR SR (2024-04-24):
Hlasujeme o bode 5 pozmeňujúceho návrhu. (Hlasovanie.) 142 prítomných, 62 za, 77 proti, 2 sa zdržali, 1 nehlasoval. Návrh sme neschválili.
Blanár, Juraj, podpredseda NR SR (2022-12-19):
Pán poslanec Mazurek s faktickou poznámkou.
Blaha, Ľuboš, poslanec NR SR (2017-10-18):
Ďakujem pekne. Pán poslanec Galek, začali ste tým, že ste poďakovali ministrovi Žigovi, čo bolo veľmi sympatické, za to, ako rieši daný problém, a to bolo naozaj veľmi presné. Pretože minister Žiga tento problém rieši, vyvodil zodpovednosť a snaží sa znížiť tú odmenu, ktorá bola naozaj nechutne vysoká. A to je práve niečo, na čom sa vieme maximálne zhodnúť, že tá odmena bola nehorázna, že bola obludná, že bola nespravodlivá. V tomto my nemáme spor. Rozdiel je možno v tom, že pán minister Žiga koná, kdežto vy o tom iba hovoríte. A ja som veľmi rád, že pán minister koná veľmi razantne, že odvolal všetkých tých, ktorí boli zodpovední. A že dokonca hľadáme systémové riešenie, čo je podľa mňa kľúčové, to znamená, aby sme aj zákonom nastavili tie stropy, ktoré by tam mali byť v tých zmluvách. Mimochodom, ten zákon tvoril, mám takú informáciu, pán Daniel Lipšic, čiže to je opäť niečo, čo systémovo ste zapríčinili, žiaľ, vy ako opozícia. Ale kľúčové je to, v čom sa nezhodneme. A my sa nezhodneme v tom, ako ste sa vy postavili k právnemu sporu s Enelom. A tu je ten zásadný rozdiel. SMER bol vždy proti privatizácii a miklošovskej rabovačke. Vždy sme to kritizovali, a keď sme mali možnosť to napadnúť, tak sme tak aj urobili. V čase, keď sme sa išli súdiť s Enelom, líder opozície Sulík hovoril: „V kauze Gabčíkovo ide o spor, ktorý Slovenská republika s vysokou pravdepodobnosťou prehrá.“ Vy ste boli zbabelí ísť do tohto sporu. My sme neboli zbabelí ísť do tohto sporu a my sme ten spor vyhrali. SMER tento spor vyhral, 700 mil. euro, čo je vážna suma pre občanov Slovenskej republiky. A vy keď hovoríte teraz o tom, že 5 600 rokov by pracovali ľudia na Slovensku za odmenu toho právnika, tak niekoľko desaťtisíc rokov sme ušetrili ľuďom za to, že sme vrátili Vodnú elektráreň Gabčíkovo Slovensku. A to je to najdôležitejšie v tejto kauze. Ďakujem pekne.
Laššáková, Jana, podpredsedníčka NR SR (2014-11-09):
Na vystúpenie pána poslanca s faktickými poznámkami sa hlásia šiesti páni poslanci. Končím možnosť prihlásiť sa s faktickými poznámkami. Nech sa páči, pán poslanec Zajac.
Laššáková, Jana, podpredsedníčka NR SR (2015-06-30):
Dobre, prerušujem rokovanie o tomto bode programu. Pristúpime k druhému čítaniu o návrhu na vyslovenie súhlasu Národnej rady Slovenskej republiky s Dohodou o Vyšehradskom patentovom inštitúte . Návrh vlády je pod tlačou 1491, spoločná správa výborov má tlač 1491a. Návrh vlády odôvodní minister hospodárstva Vazil Hudák, poprosím ho, aby sa ujal slova. Nech sa páči, pán minister.
Sulík, Richard, predseda NR SR (2011-09-08):
Prosím, hlasujte teraz. (Hlasovanie.) Prítomných 146 poslancov, hlasovalo 77 za, 62 proti, 6 sa zdržali, 1 nehlasoval. Národná rada sa uzniesla, že tento návrh zákona prerokuje v druhom čítaní .
P. Frešo, poslanec: (2007-09-12):
Čo sa týka pána poslanca Novotného. On to veľmi dobre povedal. Vidno, že on je lekár, ja nie, veľmi dobre povedal na tom príklade lekární. Áno, presne to som mal na mysli. Presne to som mal na mysli, keď som uvádzal ten príklad s kávou, nakoľko sa mi zdal jednoduchší a povedal by som pre širšie spektrum pochopiteľný. K pani poslankyni Tóthovej. Na to môžem povedať jediné, že ľutujem, že som sa s týmto svojím príspevkom neprihlásil písomne, lebo by som vystúpil znova aj ústne a uviedol by som ďalšie a iné príklady, prečo si myslím, že tento zákon konkurenciu ruší. Uviedol by som to možno na iných, jej bližších príkladoch, ale všetko by sa opieralo o ten istý model, ktorý som tu popísal. A k pánu poslancovi kolegovi Kužmovi. No, ja zasa nie som taký mladý, aby som si nepamätal, ako som sa chodil pýtať, či už doviezli bicykel, no aj v tom rade na mäso som stál. Ten toaletný papier si nepamätám, ale pamätám si inú, veľmi dôležitú hygienickú potrebu presne v tom istom garde. Ďakujem pekne. (Potlesk.)
Žiga, Peter, podpredseda NR SR (2024-02-27):
Pani poslankyňa Števulová.
Jurinová, Erika, podpredsedníčka NR SR (2015-06-16):
Ďakujem, pán minister. Pán spravodajca, chcete sa vyjadriť k rozprave? Nie, prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania . Vládny návrh zákona má tlač 1574, návrh na jeho pridelenie na prerokovanie výborom je v rozhodnutí č. 1586. Nech sa páči, pán minister, predneste návrh zákona.
Laššáková, Jana, podpredsedníčka NR SR (2015-05-21):
Na vystúpenie pána poslanca s faktickou poznámkou pán poslanec Jarjabek, pán poslanec Fecko, pani poslankyňa Žitňanská. Končím možnosť prihlásiť sa s faktickými poznámkami. Nech sa páči, pán poslanec Jarjabek.
Pellegrini, Peter, podpredseda NR SR (2020-04-24):
Ďakujem pekne, pán poslanec. Na vaše vystúpenie 15 poslancov. Posledný je pán poslanec Kuffa. Ako prvý s faktickou poznámkou pán poslanec Sloboda.
Hatráková, Katarína, poslankyňa NR SR (2020-04-22):
Hlasovali sme o všetkých pozmeňujúcich návrhoch, pán predsedajúci, sme v treťom čítaní, otvorte, prosím, rozpravu.
Madej, Róbert, poslanec NR SR (2013-06-20):
Ďakujem pekne. Vážený pán poslanec, obvykle nie som fanúšik formy vášho prejavu, ale môžem povedať, že dneska mi forma nijakým spôsobom nevadila. Naznačili ste niektoré problémy, ktoré ako naozaj sú. A ja chcem zdôrazniť a zopakovať, že v rámci exekučného konania sme postavení medzi dva mlynské kamene. Na jednej strane musíme zabezpečiť vymožiteľnosť práva. To znamená, musíme zabezpečiť to, aby spoločnosť exekučné tituly, najmä rozsudky boli vykonávané a aby došlo k nútenému výkonu, keď účastník konania, keď účastník konania, ten, ktorý nebol úspešný, nechce plniť na základe právoplatného rozhodnutia. Ale na druhej strane, a to je ten samozrejme sociálny aspekt, pokiaľ sa to deje vo väčšom množstve, tak už je to téma sociálna, ktorá ale zasahuje prierezovo do iných právnych predpisov. A ja tu očakávam, očakávam ďalšie, ďalšie veci, ďalšie diskusie. A, samozrejme, dobre ste naznačili, že je to vecou aj nariadenia vlády Slovenskej republiky, pokiaľ ide o, pokiaľ ide o možnosť alebo vyčlenenie niektorých príjmov spod exekúcie a trov, čo sa týka vyhlášky. Pokiaľ ste vy uviedli jedno pozvanie, ja na oplátku tiež na zasadnutie ústavnoprávneho výboru, kde ste už raz boli prítomný, a myslím si, že to bola konštruktívna debata, a rovnako aj na tom výbore sa bude určite diskutovať o podnetných návrhoch v tejto oblasti. Ďakujem pekne.
Blanár, Juraj, podpredseda NR SR (2021-07-01):
Ďalší s faktickou poznámkou pán poslanec Eduard Kočiš.
Ďuriš Nicholsonová, Lucia, podpredsedníčka NR SR (2016-10-26):
Pánom poslancom, pánom poslancom Kresákom sme vyčerpali zoznam prihlásených do rozpravy. Končím rozpravu k tomuto bodu programu. Chcem sa opýtať pána navrhovateľa, či chce vystúpiť v záverečnom slove. Nie je tomu tak. Pani spravodajkyňa? Áno. Nech sa páči.
Viskupič, Jozef, poslanec NR SR (2014-11-08):
Pán poslanec Kaník, sú niektoré situácie v parlamentnej debate, kedy sa ako keby otáčala karta. A ja mám teraz dojem aj po prvom, aj po druhom vystúpení, že my tu neberieme na zodpovednosť premiéra vlády, ale ako keby sa kolegovia snažili odvolať teba. Čiže dozvedáme sa informácie o tom, ako riadiš ministerstvo, alebo ako ho si ho riadil, čo na ministerstve zlyháva a podobne. A nepočujem žiadnu poznámku, či bude rozprávať pán poslanec Blaha, pani poslankyňa Nachtmannová alebo Tomanová, že teda máme tu problém s cétečkom, ktoré bolo predražené, že personálna nominácia do dozornej rady v piešťanskej nemocnici je naozaj obrovskou hanbou, akým spôsobom sa rozhodla vládna strana s obrovským mandátom spravovať veci verejné, a ani pol slova. Odvolávame Ľuda Kaníka? Z čoho? Akože, čo ho máme odvolať? Lebo on si dovolil povedať, že pán premiér, budujete tu systém, korupčný systém, kde ruka ruku myje, navzájom sa kryjete, idete metódou nič nepriznať, ak už sa toto nedá vydržať, tak sa urazím a začnem tu vyťahovať všetky možné veci z minulosti. No a tretia, tak ako hovoril pán poslanec Novotný, je, osobne dourážať ľudí, ľudí z opozície, pretože ja si vyprosím, aby premiér tejto krajiny hovoril, že niekto tu z opozície rokuje pod vplyvom alkoholu, alebo vôbec toto podsúval verejnosti. Toto je absolútna hanba.
Hrnčiar, Andrej, podpredseda NR SR (2018-05-22):
Vyhlasujem všeobecnú rozpravu za skončenú. Chce zaujať stanovisko pán navrhovateľ? Nech sa páči.
M. Sabolová, poslankyňa: (2009-09-10):
A, samozrejme, že obce vedia, čo by bolo najlepšie a tu som nikdy nepoprela, ani v minulom období, ani teraz, že kompetencie, ak prešli a prešli bez financií v mnohých prípadoch alebo bez dostatočných financií, že to je dobré. V sociálnej oblasti, ak nebudeme vytvárať iné podmienky, ale budeme vytvárať podmienky pre klientov len ústavné, budú vždy oveľa, oveľa ťažšie a preto by bolo dobré, aby ste konečne možno aj vy, pani poslankyňa, pochopili, že poďme komunikovať, lebo toto nie je o komunikácii, že všetky opozičné návrhy sú zlé. Veď minimálne pani poslankyňa Gibalová je človek z praxe priamo v sociálnych službách, o čom vy nemôžete hovoriť, že ste, ani ja, ani mnohí iní, ktorí... (Vystúpenie prerušené časomerom.)
Hrnčiar, Andrej, podpredseda NR SR (2019-05-10):
Prosím, prezentujme sa a hlasujme. (Hlasovanie.) Prítomných 139, za 100, proti 0, zdržalo sa 39. Konštatujem, že sme schválili vládny návrh novely zákona č. 396/2012 Z. z. o Fonde na podporu vzdelávania. Ďalej budeme hlasovať o bode 13 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 11/2004 Z. z. o obrannej štandardizácii, tlač 1410. Prosím spravodajcu z výboru pre obranu a bezpečnosť poslanca Petra Šucu, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 11/2004 Z. z. o obrannej štandardizácii, kodifikácii a štátnom overovaní kvality výrobkov a služieb na účely obrany v znení neskorších predpisov , tlač 1410.)
B. Bugár, podpredseda NR SR: (2005-05-24):
Budeme pokračovať návrhom poslankyne Národnej rady Slovenskej republiky Márie Sabolovej na vydanie zákona, ktorým sa mení a dopĺňa zákon č. 195/1998 Z. z. o sociálnej pomoci  v znení neskorších predpisov (tlač 1062). Dávam slovo pani poslankyni Sabolovej, aby návrh zákona odôvodnila. Nech sa páči.
P. Hrušovský, predseda NR SR: (2005-05-19):
I. Hopta, poslanec: Pán predseda, v podstate reformy, ktoré tu robíte od roku ´89, spočívajú v tom, že rozpredávate majetok, ktorý bol tu štátny a rozpredávate predovšetkým tie veci, ktoré boli, by som povedal, ziskové. Mám taký dojem, že aj tá nákladná doprava, ktorú idete predať, aj keď tvrdíte, že teraz je stratová, bude pre niekoho postupom času veľmi lukratívna. Čítal som odborné články ohľadom osobnej dopravy. Chcem sa vás preto spýtať doplňujúcu otázku. Je pravdou, že chcete niektoré lokálne, takzvané lokálne trate dať pod samosprávne kraje do prevádzky? Ak by to bola pravda, chcel by som vyjadriť v tejto súvislosti veľké obavy, či samosprávne kraje, ktoré majú už teraz problém s autobusovou dopravou, majú problém so svojimi regionálnymi nemocnicami, by dokázali utiahnuť ešte aj tie lokálne takzvané trate.
Kuciaňová, Magdaléna, poslankyňa NR SR (2018-09-13):
Ďakujem veľmi pekne za slovo. Pani kolegynka, ja ostávam v nemom úžase a rozmýšľam nad tým, či vôbec vy ste dôsledne a pozorne si tento zákon preštudovali a pochopili jeho podstatu. Tomáš Baťa bol veľký podnikateľ, veľký človek a už dávno predtým si uvedomil, že sociálna politika a starostlivosť o svojich zamestnancov je prioritou číslo jeden. Aj dnešný zákon, ktorý my predkladáme, je začiatkom toho celého procesu, ako ešte okrem sociálnych ďalších iných výhod je potrebné pomôcť zamestnancom, ale nielen zamestnancom, ale aj dôchodcom, deťom, rodinám, jednoducho v celom balíku. My sa zužujeme len na to, že ideme čosi prikazovať, že štát ide prikazovať. To vôbec nie je pravda. Lebo štát ponúka aj ďalšie benefity, bonusy. Ponúka odpustenie dane, alebo ako to chcete nazvať, alebo aj odvodové povinnosti. To je tá protislužba, zjednodušene povedané. A nedá mi, aby som predsa len v závere neodcitovala veľkého Tomáša Baťu, ktorý takto zhodnotil prácu svojho otca: Keď som mal 20 rokov, myslel som si, že môj otec je idiot. Keď som mal 30 rokov, sem-tam som si myslel, že má celkom pravdu. Keď som mal 40 rokov, tak som si myslel, že to bol celkom múdry chlap. A keď som mal 50 rokov, povedal som si, keby tu tak bol a poradil mi. Ďakujem.
Bugár, Béla, podpredseda NR SR (2017-03-28):
Nech sa páči, prezentujme sa a hlasujme. (Hlasovanie.) Prítomných 147, za 146, 1 nehlasoval. Návrh sme schválili. Prosím teraz pána poslanca Dostála, aby uviedol v prvom čítaní hlasovanie o návrhu skupiny poslancov na vydanie zákona, ktorým sa mení a dopĺňa zákon o slobode informácií (tlač 378). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a ktorým sa menia a dopĺňajú niektoré zákony , tlač 378.)
M. Hort, podpredseda NR SR: (2007-10-16):
A teraz dávam slovo spravodajcovi, ktorého určil navrhnutý gestorský výbor, ktorým je výbor pre kultúru a médiá, poslancovi Jánovi Senkovi, aby nás oboznámil s úvodnou spravodajskou správou. Nech sa páči, pán spravodajca.
M. Číž, podpredseda NR SR: (2008-11-06):
Vážené kolegyne, kolegovia, posledným bodom schváleného programu je návrh elektronickej formy podávania a doručovania materiálov Národnej rade Slovenskej republiky a zmena Legislatívnych pravidiel a tvorby zákonov . Tento návrh sa predkladá na základe dohody predsedov poslaneckých klubov, má č. 827. Uvádza ho predseda Národnej rady Pavol Paška. Má slovo.
Ľ. Kaník, minister práce, sociálnych vecí a rodiny SR: (2005-01-20):
Od 1. februára 2004 v zmysle zákona o službách zamestnanosti evidovaných nezamestnaných, na ktorých strane nie je žiadna objektívna prekážka na prijatie do zamestnania, sa považujú za disponibilných nezamestnaných. Za takúto prekážku sa podľa predpisov Medzinárodnej organizácie práce považuje aj zaradenie do vzdelávania a prípravy na trh práce zabezpečovanej úradmi práce, sociálnych vecí a rodiny, prípadne z vlastnej iniciatívy na vlastné náklady, dočasná pracovná neschopnosť uchádzača o zamestnanie, vykonávanie absolventskej praxe. Do disponibilného počtu uchádzačov o zamestnanie nie sú zahrnutí uchádzači o zamestnanie poberajúci materské, na ktoré im vznikol nárok pred 1. februárom  2004. Do 31. januára 2004 v zmysle zákona o zamestnanosti tvoria tí evidovaní nezamestnaní, ktorí môžu bezprostredne po predložení ponuky vhodného voľného pracovného miesta nastúpiť do zamestnania, t. j. evidovaní nezamestnaní, na strane ktorých nie je žiadna objektívna prekážka na prijatie do zamestnania. Za takúto prekážku sa považujú spomínané bariéry. Tento postup výpočtu miery evidovanej nezamestnanosti bol zvolený nadväzne na Dohovor Medzinárodnej organizácie práce o štatistikách práce č. 160/1985, odporučenie Medzinárodnej organizácie práce o štatistikách práce č. 170/1985 a Rezolúciu o štatistike ekonomicky aktívneho obyvateľstva zamestnanosti, nezamestnanosti a podzamestnanosti prijaté 13. Medzinárodnou konferenciou štatistiky práce v roku 1982. Ďakujem, to je všetko.
Žiga, Peter, podpredseda NR SR (2024-09-13):
Na vaše vystúpenie evidujem tri faktické poznámky. Ako prvý pán poslanec Michelko.
Bugár, Béla, podpredseda NR SR (2019-06-26):
Nech sa páči, prezentujme sa a hlasujme. (Hlasovanie.) Prítomných 141, za 73, proti 41, zdržalo sa 24 poslancov, nehlasovali 3. Konštatujem, že sme v treťom čítaní . Otváram rozpravu a pýtam sa, či sa hlási niekto do rozpravy. Nikto, vyhlasujem rozpravu za skončenú. Nech sa páči.
Sulík, Richard, predseda NR SR (2011-06-01):
Dámy a páni, otváram desiaty rokovací deň 18. schôdze Národnej rady. Na dnešnom rokovacom dni o ospravedlnenie požiadali poslanci Jahnátek, Mamojka, Pado, Tomanová. Na zahraničnej pracovnej ceste je poslankyňa Vášáryová. Pristúpime k druhému čítaniu o vládnom návrhu zákona o uznávaní a výkone rozhodnutí o peňažnej sankcii v Európskej únii a o zmene a doplnení niektorých zákonov . Vládny návrh zákona je pod tlačou 278 a spoločnú správu výborov máte ako tlač 278a. Dávam slovo pani ministerke Žitňanskej, aby vládny návrh zákona odôvodnila. Nech sa páči.
Pellegrini, Peter, predseda NR SR (2015-03-11):
Ďakujem pekne. S faktickou poznámkou pán poslanec Martvoň. Nech sa páči.
Paška, Pavol, predseda NR SR (2013-10-17):
Ďakujem pekne, pán premiér. Vyčerpali ste pätnásť minút na odpoveď. Budeme pokračovať odpoveďami na otázky, ktoré sa pýtajú poslanci členov vlády. Prvá je od pána poslanca Mihála, ktorý nie je v rokovacej sále. Druhá je od pána Jozefa Mikuša. Ten nie je v rokovacej sále. Pán poslanec Simon je tu, takže pýta sa pána ministra pôdohospodárstva Ľubomíra Jahnátka: „Vážený pán minister, je pravda, že spoločnosť SIMA SH, s. r. o., dostala drevnú surovinu (štiepku) od Lesov SR bez platenia?“ Poprosím pána ministra životného prostredia, aby v zastúpení odpovedal.
Náhlik, Peter, poslanec NR SR (2015-02-03):
Nepredložila.
Laurenčík, Milan, podpredseda NR SR (2021-10-22):
Ďalšiu faktickú poznámku má pani poslankyňa Katarína Hatráková, nech sa páči.
Bugár, Béla, podpredseda NR SR (2017-02-09):
Nech sa páči, pán poslanec Erik Tomáš, môžete reagovať na faktické poznámky.
Kollár, Boris, predseda NR SR (2021-10-05):
S ďalšou faktickou poznámkou vystúpi pán poslanec Dostál, nech sa páči, máte slovo.
Figeľ, Ján, podpredseda NR SR (2013-06-25):
Na vystúpenie pána poslanca sú dve faktické poznámky. Nech sa páči, Jana Vaľová.
Poliačik, Martin, poslanec NR SR (2015-04-15):
Pani kolegyňa, začali ste tým, že niet moc pre koho rozprávať, asi sa čaká na tú veľkú tlačovku. Zrejme už ju máme za sebou, samozrejme, pán premiér ju asi... Nemáme ešte stále? Nedočkali ste sa, tak ste prišli naspäť. Dobre. Ja som si myslel, že to urobí pán premiér zbabelo, ako on zvykne, že už sa nebude dať zareagovať a rovno to bude do uzávierky všetkých televízií, ale možno nakoniec ešte s tou politickou zodpovednosťou váha a počká. Každopádne, čo oceňujem na tom príhovore a čo dúfam, že sa zopakuje a pôjdeme oveľa viacej do hĺbky, je to, že sme sa začali rozprávať o tom konkrétnom návrhu, ktorý máme na stole. Samozrejme, že je možno až heroický výkon pripraviť sa na tak obsiahly materiál, ktorý bol len včera schválený na vláde a prvýkrát sme ho videli dneska ráno rozdaný v laviciach. Možnože do tej rozpravy, ktorá bude už k samotnému prvému čítaniu, sa viacerí ľudia aj z opozície budú schopní pripraviť viacej do hĺbky. Ale nech pôjdeme akokoľvek do technikálií, nech pôjdeme akokoľvek do možností aspoň čiastočného riešenia toho problému, ktorý tu máme, tak to hlavné politické posolstvo sme ešte stále od nikoho zo strany SMER nepočuli, aj keď pán Vážny to vlastne trošku formuloval. On povedal, že samozrejme, že ak sa Širokému dokáže, že je to podvod, tak patrí do basy. To oceňujem. Ale to, že strana SMER a Juraj Široký už nie sú priatelia, tak ako sa to demonštruje na týchto fotografiách (rečník ukázal na fotografie na stoloch poslancov za SaS), to ešte stále nikto nepovedal. Možnože to povie pán premiér v tej svojej sľubovanej tlačovke.
Glváč, Martin, podpredseda NR SR (2016-10-26):
S faktickými poznámkami traja páni a pani poslankyne. Ukončujem možnosť sa prihlásiť. Nech sa páči, pán poslanec Baránik.
Holý, Štefan, dočasne poverený podpredseda vlády SR (2023-05-10):
Vážený pán predsedajúci, vážené panie poslankyne, vážení páni poslanci, ciele návrhu zákona vyplývajú z poznatkov aplikačnej praxe a zo záväzku zabezpečiť transpozíciu smernice Európskeho parlamentu a Rady EÚ 2015/849 z 20. mája 2015 o predchádzaní využívaní finančného systému na účely prania špinavých peňazí alebo financovania terorizmu v rozsahu ustanovení, ktoré sa majú prebrať prostredníctvom zákona č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov v znení neskorších predpisov. Medzi ciele návrhu zákona patrí zabezpečenie riadnej evidencie a poskytovanie pravdivých a úplných údajov z registra právnických osôb, podnikateľov a orgánov verejnej moci, čo má byť docielené najmä odstránením výkladových problémov, zavedením sankčného mechanizmu a nápravných opatrení, úpravou povinností povinných osôb, úpravou lehôt, doplnením nových definícií a prispôsobením údajov poskytovaných z obchodného registra z dôvodu zrušenia kategórie odštepných závodov. Cieľom návrhu zákona je tiež doplnenie komplexu povinností štatistického úradu poskytovať údaje o konečných užívateľoch výhod vymedzeným orgánom iných členských štátov Európskej únie a ustanovenie webového sídla štatistického úradu ako primárneho prístupového miesta pri prístupe týchto orgánov k záznamom o konečnom užívateľovi výhod prostredníctvom centrálnej platformy, ktorú Európska komisia zriadila v rámci systému prepojenia centrálnych registrov konečných užívateľov výhod. Návrhom zákona dochádza k definovaniu orgánu verejnej moci, k rozšíreniu údajov o poskytovaných orgánoch verejnej moci a k úprave okruhu orgánov verejnej moci oprávnených získavať údaje o konečných užívateľoch výhod z registra právnických osôb, podnikateľov a orgánov verejnej moci. Návrhom zákona sa tiež dopĺňa možnosť elektronického automatizovaného a nepretržitého poskytovania údajov z registra právnických osôb, podnikateľov a orgánov verejnej moci bankám a notárom a to na účel starostlivosti povinnej osoby o klienta. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého vládneho návrhu zákona. Ďakujem za pozornosť.
Číž, Miroslav, doterajší podpredseda NR SR (2010-07-08):
Pán poslanec Daniel Lipšic.
P. Paška, predseda NR SR: (2007-10-25):
Pán minister, chcete zaujať stanovisko? Nie. Pani spravodajkyňa? Nie. Prerušujem rokovanie o tomto bode programu. Ešte pán poslanec Hrušovský – procedurálny návrh?
Blanár, Juraj, podpredseda NR SR (2023-06-15):
Na vaše vystúpenie dve faktické poznámky. Pán poslanec Dostál ako prvý.
Blanár, Juraj, podpredseda NR SR (2021-09-30):
Pán poslanec Tomáš Šudík.
Pellegrini, Peter, podpredseda NR SR (2020-07-09):
Posledným ústne prihláseným do rozpravy je pán poslanec Žiak, nech sa páči, týmto mu dávam slovo.
Šeliga, Juraj, podpredseda NR SR (2020-11-24):
Ďakujem. Prezentujme sa, prosím, a hlasujme. (Hlasovanie.) Prítomných 138, za 87, proti 50, zdržal sa 1, hlasovali všetci prítomní. Konštatujem, že tieto body sme schválili. Nech sa páči.
Lehotský, Tomáš, poslanec NR SR (2021-10-27):
Ďakujem veľmi pekne. Pán Beluský, ja som tu nebol úplne na začiatku, potom mi len povedzte, že z akého dokumentu to citujete, lebo je tam množstvo teda neprávd a aj zlých faktických tvrdení. Ja zareagujem na jednu z nich. Tam sa hovorilo o... o... resp. spochybňovalo sa stavanie nových nemocníc, že teda v Nemecku, Rakúsku a neviem, kde ešte všade, sú nemocnice, ktoré majú niekoľko sto rokov. Aj tá Viedeň, o ktorej ste hovorili, vedľa ktorá je, tak AKH sa stavia jedna obrovská nová nemocnica. Všade tam vo svete, vo vyspelom svete, kde sa dá postaviť nová nemocnica, sa stavajú nové nemocnice z jedného jednoduchého dôvodu, že medicína nie za posledných sto rokov, ale za posledných 20-30-40-50 rokov išla svetelnými rokmi ďalej. To, čo sa niekedy poskytovalo napríklad v pavilónových nemocniciach, to sa, samozrejme, už dneska poskytovať nedá, resp. je to nežiaduce, nehygienické a tak ďalej. Ja som teda bol pri viacerých rekonštrukcii nemocníc, slovenských, a musím povedať, že rekonštruovať slovenské nemocnice tak, aby sa tam dala robiť medicína 21. storočia, je v zásade nemožné. Poviem príklad. Keď chcete dneska spraviť oddelenie OAIMIS, to znamená spojenie ARO a viacerých JIS-iek dokopy tak, aby tieto boli v jednom spoločnom priestore, kde sa dá šérovať, kde sa dá šérovať personál, aby to bolo efektívne a rýchle, tak znamená to v súčasný, v súčasnej dobe presťahovať niekoľko oddelení v nemocniciach, ktoré sú rôzne geograficky po tej nemocnici umiestnené. A to naozaj ide veľmi ťažko, keď z jedného krídla musíte presťahovať JIS-ku internú, do druhého krídla, kde je JIS-ka neurologická, niekde na prízemie, kde je ARO. Sú to veľmi komplikované veci a takto naozaj medicína v 21. storočí robiť nedá, preto všade tam, kde sa dá, sa stavajú nové nemocnice s novým priestorovým usporiadaním aj... (Prerušenie vystúpenia časomerom.)
P. Paška, predseda NR SR: (2007-12-04):
(Hlasovanie.) 146 prítomných, 61 za, 71 proti, 13 sa zdržalo, 1 nehlasoval. Ani tento návrh sme neprijali.
Mičovský, Ján, poslanec NR SR (2015-05-15):
Ďakujem za slovo. No mohol by som nepovedať aj nič, lebo vlastne obidvaja predchádzajúci kolegovia pani poslankyňa Šípošová a pán poslanec Mikloško už povedali tú podstatu. Ale tak aspoň, že rozmýšľame rovnako, tak stručne. Naozaj si myslím, že sex, sexuálna výchova, výchova k manželstvu, sú to vlastne krásne témy. Témy pre mladých ľudí, ktorým jednoducho sa nemôžu vyhnúť. Práve je to pred nimi, táto potreba, krása a prirodzenosť spojená s manželstvom, so sexom, so všetkými tými opatrnosťami, ktoré treba primerane veku časovať. Okej, je to potrebné. A teraz prejdem na teba, Jožko. Naozaj mi tam pôsobí veľmi disharmonicky a neprirodzene to slovko eutanázia. Eutanázia, o ktorej vieme, že je problémom, a nechcem ho teraz v žiadnom prípade rozširovať, ale je to našťastie vec, ktorá sa zďaleka netýka všetkých ľudí. Naopak, by som povedal, že je to niečo veľmi ťaživé, okrajové, na okraji spoločenského diania, kde tí mladí ľudia, pred ktorými to manželstvo, tá výchova k uvedomelému sexu je, toto sa ich netýka. Prečo to spájať? Pre mňa ako človeka, ktorý teraz nechce hodnotiť tú myšlienku, ktorú predkladatelia mali, ale ktorý sa pozerá na tieto dva tematické okruhy veľmi rozdielne, to pôsobí tak, že by som z tohto pohľadu, lebo, Richard, si porovnával zákon Alojza Hlinu a tento, ten sa mi zdá práve, aj keď tematicky sú veľmi blízko, oveľa lepší v tom, že sa do slovíčka eutanázia nepustil. Proste tie dve veci k sebe nepatria. A ak, tak ten mostík sa pre mňa medzi nimi nachádza veľmi ťažko. Skôr by som povedal, ja ho tam nevidím a považujem ho za veľmi umelý. A keby som chcel byť trocha zlomyseľný, tak by som povedal, že tá eutanázia kvôli tomu, aby sa navodil akýsi istý spoločenský antagonizmus, že, aha, potom to odmietnime ako celok, lebo eutanázia je tam a tú teda... (Prerušenie vystúpenia časomerom.)
P. Paška, predseda: (2007-10-25):
(Hlasovanie.) 143 prítomných, 139 za, 4 nehlasovali. Konštatujem, že sme uvedený návrh uznesenia schválili a správu zobrali na vedomie. Teraz poprosím pani poslankyňu Darinu Gabániovú, aby uvádzala hlasovanie v druhom čítaní o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení niektorých zákonov . Je to tlač 363.
Laurenčík, Milan, podpredseda NR SR (2021-05-28):
Reagovať na faktické poznámky bude pani poslankyňa Janka Bittó Cigániková, nech sa páči.